cyanic-selkie/wikianc huggingface dataset:
Αματεράσου
Όταν ο Σουσάνοo ρήμαζε τη γη, εκείνη αποσύρθηκε σε ένα σπήλαιο και έκλεισε την είσοδό του με ένα τεράστιο βράχο. Η εξαφάνισή της όμως είχε σαν συνέπεια να βυθιστεί ο κόσμος στο σκοτάδι και στην απουσία ζωής. Οι υπόλοιποι θεοί έκαναν τα πάντα για να τη δελεάσουν να βγει έξω, απέτυχαν όμως όλοι εκτός από την Ουζούμε. Το γέλιο των θεών για τις κωμικές της κινήσεις και γκριμάτσες προκάλεσαν την περιέργεια της Αματεράσου, η οποία μόλις ξεπρόβαλε για λίγο από το σπήλαιο άφησε να φανεί και μια λαμπρή ακτίδα φωτός, το φως της αυγής. Η θεά είδε την ίδια της την αντανάκλαση σε ένα καθρέφτη που είχε κρεμάσει η Ουζούμε σε ένα δέντρο κι όταν πλησίασε περισσότερο, οι θεοί την τράβηξαν έξω από το σπήλαιο κι έτσι ξαναγύρισε πίσω στον ουρανό, φωτίζοντας και πάλι τον κόσμο.
Απεικονίζεται ως καθρέφτης στο ιερό της στο Ίσε στο νησί Χονσού, το οποίο χτίζεται εκ θεμελίων κάθε 20 χρόνια.
Μέχρι το 1945 η Αματεράσου αποκαλούνταν και «υπέρλαμπρη πρόγονος του Αυτοκράτορα». Σύμφωνα με την ιαπωνική μυθολογία ο ιαπωνικός λαός, και όχι μόνο η αυτοκρατορική οικογένεια, έχει θεϊκή καταγωγή. Ωστόσο, την 1η Ιανουαρίου 1945 με το αυτοκρατορικό διάταγμα που εκδόθηκε μετά από αίτημα των συμμαχικών δυνάμεων, ο Αυτοκράτορας Χιροχίτο αποκήρυξε την ιδέα ότι ο ίδιος είναι μια «ζωντανή θεότητα» (akitsumikami 現御神) και ότι «ο ιαπωνικός λαός είναι ανώτερος των άλλων φυλών και προορισμένος να κυριαρχήσει τον κόσμο».
Πηγές
Κατηγορία:Ιαπωνική μυθολογία
Χονδροκύτταρο
Τα χονδροκύτταρα είναι τα μοναδικά κύτταρα τα οποία μπορούν να εντοπιστούν στο χόνδρινο ιστό. Κύριος ρόλος τους είναι η παραγωγή και συντήρηση του χόνδρου. Μπορούν να οργανωθούν με διάφορους τρόπους σχηματίζοντας έτσι και διαφορετικούς τύπους χόνδρου.
Παραπομπές
Κατηγορία:Ζωικά κύτταρα
Αντρέα Σενιέ
Αντρέα Σενιέ ονομάζεται μια όπερα σε τέσσερις πράξεις του Ουμπέρτο Τζορντάνο, σε λιμπρέτο του Λουίτζι Ιλλίκα. Βασίστηκε στη ζωή του ελληνογάλλου ποιητή Αντρέ Σενιέ.
Εξωτερικοί σύνδεσμοι
Κατηγορία:Όπερες του Ουμπέρτο Τζορντάνο Κατηγορία:Όπερες στην ιταλική γλώσσα
Καλλισθένης ο Λακεδαιμόνιος
Ο Καλλισθένης ο Λακεδαιμόνιος (7ος αιώνας π.Χ.), ήταν αρχαίος Έλληνας ολυμπιονίκης με καταγωγή από τη Σπάρτη, ο οποίος στέφθηκε νικητής στο αγώνισμα του σταδίου κατά τους 26ους (676 π.Χ.) ολυμπιακούς αγώνες της αρχαιότητας.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Σπαρτιάτες ολυμπιονίκες Κατηγορία:Αρχαίοι ολυμπιονίκες του σταδίου Κατηγορία:Αρχαίοι ολυμπιονίκες (7ος αιώνας π.Χ.)
Ναρέιν Καρθικέγιαν
Ο Κούμαρ Ραμ Ναρέιν Καρθικέγιαν (πιο γνωστός ως Ναρέιν Καρθικέγιαν),είναι Ινδός οδηγός αγώνων. Είναι επίσης ο πρώτος Ινδός που αγωνίστηκε στην Φόρμουλα 1.
Βιογραφικά στοιχεία
Ο Καρθικέγιαν γεννήθηκε στο Κουαμπατόρε της Ινδίας. Ο πατέρας του, Κακάρλα Καρθικέγιαν, ήταν επίσης οδηγός αγώνων αυτοκινήτου και μητέρα του ήταν η Σειλά Ναϊντού. Φοίτησε στο Αγγλοϊνδικό Γυμνάσιο Στέινς του Κουαμπατόρε. Για τον μηχανοκίνητο αθλητισμό άρχισε να ενδιαφέρεται από πολύ νωρίς, δηλαδή από τότε που ο πατέρας του είχε στεφθεί επτά φορές Πρωταθλητής στο Ράλι Νότιας Ινδίας.
Φόρμουλα 1
Στις 1 Φεβρουαρίου 2005 ο Καρθικέγιαν ανακοίνωσε πως είχε συμβόλαιο να οδηγήσει για την ομάδα Jordan κάνοντας τον τον πρώτο Ινδό οδηγό που τρέχει στην Φόρμουλα 1. Ομόσταβλος του ήταν ο Πορτογάλος Τιάγκο Μοντέιρο. Στο ντεμπούτο του το Αυστραλιανό Γκραν Πρι του 2005 ο Καρθικέγιαν εκκίνησε 12ος και τερμάτισε 15ος. Σκόραρε τους πρώτους του βαθμούς (και μοναδικούς της καριέρας του) στο Αμερικάνικο Γκραν Πρι που συμμετείχαν μόνο 6 οδηγοί επείδη όλοι οι υπόλοιποι που χρησιμοποιούσαν ελαστικά Michelin αποσύρθηκαν από τον αγώνα επειδή τα ελαστικά τους ήταν μη ασφαλή. Ο Καρθικέγιαν τερμάτισε 4ος μπροστά από τις δύο Minardi αλλά πίσω από τον Μοντέιρο που κατάφερε να τερματίσει στο βάθρο. Μετά το Αμερικάνικο Γκραν Πρι ο υψηλότερος τερματισμός του ήταν 11ος στο Βελγικό Γκραν Πρι. Επειδή η Jordan θα μετανομαζόταν Midland για το 2006 ο Καρθικέγιαν έχασε την θέση του επειδή δεν μπορούσε να βρει τα απαραίτητα κεφάλαια για να πάρει την θέση.
Για το 2006, ο Καρθικέγιαν θα υπηρετούσε ως ο τέταρτος οδηγός της Γουίλιαμς. Σε αυτήν την θέση παρέμεινε και το 2007.
2011
Στις 6 Ιανουαρίου 2011 ο Καρθικέγιαν υπέγραψε συμβόλαιο για να οδηγήσει για την HRT Formula 1 Team. Ο Καρθικέγιαν έθεσε δύο φορές το ρεκόρ του χαμηλότερου τερματιζόμενου. Η πρώτη υπάρξη σημειώθηκε στο Κινέζικο Γκραν Πρι όπου ο Καρθικέγιαν τερμάτισε 23ος δεχόμενος προσπέρασμα από τον ομόσταυλο του Βιταντόνιο Λιούτσι στον τελευταίο γύρο. Όμως στο Ευρωπαϊκό Γκραν Πρι δεν υπήρχαν εγκαταλείψεις και ο Καρθικέγιαν τερμάτισε 24ος. Σε ένα χαοτικό Καναδικό Γκραν Πρι, ο Καρθικέγιαν τερμάτισε 14ος, όμως εξαιτίας μιας ποινής που δέχτηκε κατατάχθηκε 17ος.
Στις 30 Ιουνίου 2011 ο Καρθικέγιαν αντικαταστάθηκε από τον Ντάνιελ Ρικιάρντο για τους υπόλοιπους αγώνες της σαιζόν εκτός από τον αγώνα της πατρίδας του το Ινδικό Γκραν Πρι. Στο Ινδικό Γκραν Πρι ο Καρθικέγιαν κατάφερε να νικήσει τον Ρικιάρντο με 31.8 δευτερόλεπτα διαφορά και να τερματίσει 17ος.
2012
Εξωτερικοί σύνδεσμοι
Κατηγορία:Ινδοί οδηγοί Φόρμουλα 1
128 π.Χ.
Θάνατοι
Κατηγορία:Έτη
Κυνοσάργους (συνοικία)
Η συνοικία της Αθήνας Κυνοσάργους βρίσκεται στα βορειοανατολικά του Νέου Κόσμου. Πήρε αυτή την ονομασία επειδή από ανασκαφές, οι οποίες έγιναν σε οικόπεδο πίσω από τον Ιερό Ναό του Αγίου Παντελεήμονος Ιλισσού, διαπιστώθηκε πως στην αρχαιότητα υπήρχε εκεί το Γυμνάσιο Κυνόσαργες. Συνορεύει με τις συνοικίες Νέος Κόσμος, Μακρυγιάννη και Μετς και εξυπηρετείται από το μετρό, το τραμ και από πολλές γραμμές λεωφορείων και τρόλεϊ.
Κυνοσαρ
Αμερικανισμός (γλωσσολογία)
Με τον όρο Αμερικανισμός (Αmericanism), που χρησιμοποίησε για πρώτη φορά το 1781, ο πρύτανης του Πανεπιστημίου του Πίνκερτον, Τζων Γουΐδερσπουν, χαρακτηρίζεται γενικά μια ανομοιογένεια που παρατηρείται μεταξύ της αγγλικής γλώσσας της Βρετανίας και της αγγλικής των ΗΠΑ.
Συγκεκριμένα με τον όρο αυτό χαρακτηρίζονται: α) κάθε λέξη ή συνδυασμός λέξεων που δημιουργήθηκε στις ΗΠΑ αλλά που δεν έγιναν δεκτές στην Αγγλία πλην όμως χρησιμοποιούνται και εκεί ως ξενικές και β) κάθε λέξη ή συνδυασμός λέξεων που προέρχεται από αρχαϊκό τύπο της αγγλικής που έχει πάψει να χρησιμοποιείται στην Αγγλία πλην όμως χρησιμοποιείται στην αμερικανική γλώσσα. Το φαινόμενο αυτό που παρατηρείται κυρίως στις ΗΠΑ και τον Καναδά οφείλεται κυρίως από τους πρώτους μετανάστες που είχαν ή και ανέπτυξαν στη συνέχεια διαφορετικές κουλτούρες.
Σε πολλές μάλιστα των περιπτώσεων όταν οι μετανάστες έβλεπαν περίεργα φαινόμενα ή ζώα, ή διατηρούσαν τις ονομασίες που είχαν οι Ινδιάνοι, ή δημιουργούσαν καινούργιες. Έτσι πολλά ονόματα ζώων αφορούν μόνο τις ΗΠΑ. Μετά το 1770 πολλές επίσης αγγλικές λέξεις ξέπεσαν της πραγματικής τους σημασίας και κατάντησαν να σημαίνουν είτε παραπλήσιες έννοιες, είτε τελείως ασχετες, ή ακόμα και τελείως αντίθετες από την πραγματική τους. Τέτοιες λέξεις συναθροίζονται περίπου στις διακόσες.
Πολλοί επεκτείνουν τον όρο «αμερικανισμός», πέρα των παραπάνω, και σε διαφορές της προφοράς, περισσότερο μακρόσυρτες, (των ΗΠΑ), ή και σε ανάπτυξη (αύξηση) των συλλαβών των λέξεων.
Δείτε επίσης
Κατηγορία:Αγγλική γλώσσα Κατηγορία:Διαλεκτολογία Κατηγορία:Γλώσσες των Ηνωμένων Πολιτειών Κατηγορία:Γλώσσες του Καναδά
The Hangover
Ακολούθησαν άλλες δυο ταινίες συνέχειες του Hangover: Το The Hangover II και το The Hangover III.
Πλοκή
Όταν όμως, οι τρεις κολλητοί του γαμπρού ξυπνούν την επομένη με φρικτό πονοκέφαλο, δεν μπορούν να θυμηθούν τίποτα από την προηγούμενη νύχτα. Η πολυτελής σουίτα τους θυμίζει βομβαρδισμένο τοπίο και ο γαμπρός είναι άφαντος. Μην έχοντας ιδέα για το τι μπορεί να έχει συμβεί και με τον χρόνο να λιγοστεύει, οι τρεις φίλοι πρέπει να προσπαθήσουν να θυμηθούν όλες τις εσφαλμένες αποφάσεις που πήραν το προηγούμενο βράδυ, να τις ακολουθήσουν και να προλάβουν να επιστρέψουν έγκαιρα στο Λος Άντζελες με τον Νταγκ. Όσα περισσότερα όμως θυμούνται, τόσο περισσότερο συνειδητοποιούν πόσο άσχημα έχουν μπλέξει.
Box office
Με προϋπολογισμό 35.000.000 δολάρια, η ταινία The Hangover απέφερε 16,734,033 δολάρια το πρώτο σαββατοκύριακο. Συνολικά έχει αποφέρει 277,322,503 στο αμερικανικό και στο καναδέζικο box Office.Παγκοσμίως συγκέντρωσε 467,416,722 δολάρια.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2009 Κατηγορία:Ταινίες παραγωγής Warner Bros. Κατηγορία:Αμερικανικές κωμικές ταινίες Κατηγορία:Αγγλόφωνες ταινίες Κατηγορία:Αμερικανικές buddy ταινίες Κατηγορία:Ταινίες γυρισμένες στη Νεβάδα Κατηγορία:Ταινίες τοποθετημένες στο Λας Βέγκας Κατηγορία:Ταινίες με μουσική σύνθεση Κρίστοφ Μπεκ
Εννοιολογικό πλαίσιο
Το εννοιολογικό πλαίσιο, πλαίσιο, συμφραζόμενα ή ακριβέστερα συγκείμενο (από το context<-contextere) μιας οντότητας -φυσικής ή ιδεατής- είναι το σύνολο των παραμέτρων, συνθηκών, εννοιών και καταστάσεων που την περιβάλλουν και την καθορίζουν φυσικά ή εννοιολογικά. Η ίδια οντότητα εκτός του εννοιολογικού της πλαισίου πιθανώς αποκτά διαφορετικά νοήματα και μεταδίδει διαφορετικές παραστάσεις. Για παράδειγμα ένα αγγείο, προϊόν ανασκαφής, έχει νόημα για το αρχαιολογικό αρχείο ως μαρτυρία όταν είναι γνωστές οι παράμετροι του αρχαιολογικού πλαισίου μέσα στο οποίο ανακαλύφθηκε, (γεωλογικό στρώμα, ακριβής -γεωγραφικά προσδιοριζόμενη- θέση, συσχέτιση, σχετική και απόλυτη χρονολόγηση). Εκτός αρχαιολογικού πλαισίου, το ίδιο αγγείο, αν είναι για παράδειγμα προϊόν λαθρανασκαφής αλλά βρίσκεται σε κάποιο μουσείο, (συνήθης πρακτική από τον 16ο - 20ό αι.) καθίσταται άχρηστο ως αρχαιολογική μαρτυρία, αλλά εξακολουθεί να μεταδίδει αισθητικές παραστάσεις ή πιθανώς συμβολικά νοήματα που προκύπτουν από την εικονογραφία του. Σε ένα άλλο παράδειγμα, πλαίσιο μιας λέξης, μιας πρότασης, μιας παραγράφου, η μεγαλύτερου κειμένου περιλαμβάνει τις λέξεις που το 'περιβάλλουν'.
Σε ιδιαίτερα γνωστικά πεδία αποκτά τα παρακάτω νοήματα:
Βιβλιογραφία
Κατηγορία:Ορολογία της αρχαιολογίας Κατηγορία:Θρησκειολογία Κατηγορία:Γλωσσολογία Κατηγορία:Κοινωνιογλωσσολογία
Δάιππος ο Κροτωνιάτης
Ο Δάιππος ο Κροτωνιάτης (7ος αιώνας π.Χ.), ήταν αρχαίος Έλληνας ολυμπιονίκης με καταγωγή από τον Κρότωνα, ο οποίος στέφθηκε νικητής στο αγώνισμα της πυγμαχίας κατά τους 27ους (672 π.Χ.) ολυμπιακούς αγώνες της αρχαιότητας.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Έλληνες πυγμάχοι Κατηγορία:Αρχαίοι Κροτωνιάτες ολυμπιονίκες Κατηγορία:Αρχαίοι ολυμπιονίκες της πυγμαχίας‎ Κατηγορία:Αρχαίοι ολυμπιονίκες (7ος αιώνας π.Χ.)
Σικχέ
Το Σικχέ είναι ένα Κορεάτικο παραδοσιακό γλυκό ποτό με ρύζι, που συνήθως σερβίρεται ως επιδόρπιο. Εκτός από τα υγρά συστατικά του, περιέχει κόκκους από βρασμένο ρύζι, καθώς και σε ορισμένες περιπτώσεις, κουκουνάρι.
Παρασκευή
Το Σικχέ παράγεται με την έκχυση νερού που προέρχεται από βύνη σε βρασμένο ρύζι. Το ρύζι μουλιάζει περίπου στους 65 βαθμούς Κελσίου μέχρι που οι κόκκοι αρχίζουν να ανεβαίνουν στην επιφάνεια. Στη συνέχεια το υγρό σουρώνεται για να αφαιρεθούν οι πιο χοντροί κόκκοι, προστίθεται ζάχαρη και ακολουθεί βρασμός. Συχνά προστίθεται πιπερόριζα για επιπλέον γεύση. Είναι δροσερό.
Στη Νότια Κορέα και στα κορεατικά παντοπωλεία όπου βρίσκονται Κορεατικές κοινότητες, το σικχέ διατίθεται σε μικρά μπουκάλια ή πλαστικές φιάλες. Ένας από τους μεγαλύτερους παραγωγούς της Νότιας Κορέας σικχέ είναι η εταιρεία Vilac από το Πουσάν.
Συνδέσεις
Κατηγορία:Κορεάτικη κουζίνα Κατηγορία:Μη αλκοολούχα ποτά Κατηγορία:Τρόφιμα με βάση το ρύζι
Βιρακότσα Ίνκα
Ο Βιρακότσα Ίνκα (Κέτσουα: Wiraqucha Inka, ο "Ίνκα με το όνομα του Θεού", ισπ. Viracocha Inca ή Huiracocha Inca) ήταν ο όγδοος αυτοκράτορας των Ίνκας. Ήταν γιος του Γιάουαρ Ουάκακ και της Μάμα Τσίκγια ή Μάμα Τσίκ-για (ισπ. Mama Chicya ή Mama Chic-ya). Ήταν ο τρίτος βασιλέας της δυναστεία Άναν, που ίδρυσε ο παππούς του. Βασίλεψε περίπου το 1410. Το κανονικό του όνομα ήταν Άτουν Τόπα Ίνκα (Κέτσουα: Atun Topa Inca) και η γυναίκα του ονομαζότανε Μάμα Ρούνου ή αλλιώς Μάμα Ροντοκάυα.
Διοίκηση
Ως κυβερνήτης έχτισε τείχη και οργάνωσε τον αποθηκευτικό χώρο στη πόλη για μελλοντικές ανάγκες των κατοίκων της. Παράλληλα δόμησε το οδικό δίκτυο στην επαρχία. Ως βασιλιάς φρόντισε, όσα εφάρμοσε ως κυβερνήτης, να τα υλοποιήσει και στο σύνολο της επικράτειας του.
Ένα καινοτόμο στοιχείο της διοικητικής του οργάνωσης ήταν να φερθεί διαφορετικά, από ότι οι προηγούμενοι Ίνκας αυτοκράτορες, στις κατακτημένες περιοχές. Έτσι αντί να τις λεηλατεί και να τις υποτάσσει τοποθέτησε φρουρές των Ίνκας να τις ελέγχει, καθώς οι νέες κατακτημένες περιοχές απείχανε πολύ από το Κούσκο. Οι κατακτημένες περιοχές εντάχθηκαν ως νέες επαρχίες στην επικράτεια των Ίνκας και δέχτηκαν κυβερνήτη διορισμένο από τον αυτοκράτορα. Καθορίστηκε ο φόρος υποτέλειας της κάθε μιας φυλής που ζούσε εντός επικράτειας καθώς και η θέση κάθε στρατιωτικού σώματος που έστελνε στον αυτοκρατορικό στρατό.
Κατακτήσεις
Ο Βιρακότσα ήταν ένας διορατικός ηγέτης και στο προγραμματισμό στρατιωτικών επιχειρήσεων. Σε αυτό τον βοήθησαν οι έμπειροι στρατηγοί, οι θείοι του, Βικακιράο Ίνκα (Κέτσουα: Wikakiraw, Vicaquirao Inca, ισπ. Vicaquirao) και Άπου Μάιτα (Κέτσουα: Apu Mayta).
Ο πρώτος στόχος του Βιρακότσα και των δυο στρατηγών ήταν η φυλή των Αγιαρμάκας, που κατά το παρελθόν παρενοχλούσε συχνά τους Ίνκας. Στην κατάκτηση των εδαφών της φυλής αυτής εφαρμόστηκε η τακτική της υπερκέρασης εδαφών, δηλαδή η περικύκλωση της κεντρικής περιοχής κάθε χώρας και η παρενόχληση του κυρίως σώματος στρατού από τα νώτα. Έτσι στην αρχή κατακτήθηκε η περιοχή της κοιλάδας Ουρουμπάμπα που βρίσκεται στα νώτα των Αγιαρμάκας. Από εκεί ξεκίνησε ένα στράτευμα παράλληλα με μια εισβολή ενός δεύτερου στρατεύματος από τα βόρεια της χώρας της φυλής των Αγιαρμάκας, με αποτέλεσμα να απομονωθούν και να ηττηθούν εύκολα.
Ύστερα από τη νίκη αυτή και τη προσάρτηση μιας νέας επαρχίας στην επικράτεια του, ο Βιρακότσα, αποφάσισε να ασχοληθεί με την διένεξη των φυλών Κόγια (ισπ. Colla) και Λουπάκα. Οι δυο φυλές κατοικούσανε βόρεια του λεκανοπεδίου της Τιτικάκας και είχανε συχνά συγκρουστεί για εδαφικές διεκδικήσεις, έτσι ο ηγεμόνας των Ίνκας δέχτηκε να βοηθήσει τους Λουπάκα εναντίον των Κόγια. Το αποτέλεσμα ήταν, οι τελευταίοι, να υποστούν μεγάλη ήττα και να αποδεχτούν τους όρους των νικητών.
Εκθρόνιση
thumb|200px|right|Αναπαράσταση του Ίνκα Ούρκον. Χαρακτηριστικό είναι ότι αναφέρεται ως ένατος [[Σάπα Ίνκα.]] Μετά από την σταθεροποίηση της εξουσίας των Ίνκας, στα νότια και στα ανατολικά, οι δυτικοί τους γείτονες, η φυλή των Τσάνκας ανησύχησε ότι ήταν ο επόμενος στόχος του Βιρακότσα Ίνκα. Με αυτούς τους φόβους οι Τσάνκα οργάνωσαν το στρατό τους στη κοιλάδα Ουανκαβελίκα (ισπ. Huancavelica) και εισέβαλαν στη γη των Κέτσουα, που παρεμβαλλόταν ανάμεσα σε αυτούς και τους Ίνκας. Οι Κέτσουα, λόγο και φυλετικής συγγένειας με τους Ίνκας, ζητήσανε βοήθεια από τους τελευταίους. Ο στρατός του Βιρακότσα βάδισε προς το Αγιακούτσο (ισπ. Ayacucho) αλλά υπέστη σφοδρή ήττα. Στη συνέχεια οι Τσάνκας εισέβαλλαν στην επαρχία του Κούσκο, που είχε να δεχτεί εισβολή δεκαετίες, πανικοβάλοντας τον Βιρακότσα και τρέποντας τον σε φυγή μαζί με τον διάδοχο του, τον πρωτότοκο γιο του, τον Ίνκα Ούρκον, προς το οχυρό του Κάλκα αφήνοντας αφύλακτη τη πόλη του Κούσκο.
Τότε οι δυο στρατηγοί Βικακιράο Ίνκα (Κέτσουα: Vicaquirao Inca) και Άπου Μάιτα (Κέτσουα: Apu Mayta) ανακήρυξαν νέο ηγεμόνα τον τριτότοκο γιο του Βιρακότσα, τον Κούσι Ίνκα Γιουπάνκι, που αργότερα θα ονομαστεί Πατσακούτι Ίνκα Γιουπάνκι (Κέτσουα: Pachakutiq Inka Yupanki, ισπ. Pachacuti Inca Yupanqui). Οι τρεις άνδρες μαζί κατευθύνθηκαν στο Κούσκο, όπου το οχύρωσαν και περίμεναν ενισχύσεις για να αντεπιτεθούν. Οι εισβολείς Τσάνκα αναχαιτίσθηκαν και όταν ήρθαν οι ενισχύσεις οδηγήθηκαν έξω από την επικράτεια των Ίνκας αναδεικνύοντας έτσι τον Κούσι Ίνκα σε σωτήρα του έθνος των Ίνκας.
Το τέλος
Ύστερα από τη νίκη αυτή, το σύνολο των ευγενών και του λαού δέχτηκαν επίσημα τον Κούσι Ίνκα ως αυτοκράτορα. Μόνο η περιοχή της Κάλκα επέμενε να υπακούει στον Βιρακότσα Ίνκα και τους αριστοκράτες του. Ο Βιρακότσα συντετριμμένος από την όλη κατάσταση πέθανε όταν τα στρατεύματα του γιου του, και αναδειχθέντα από το λαό αυτοκράτορα, εισέβαλαν στην επικράτεια της Κάλκα. Ο γιος του Ίνκα Ούρκον ανέλαβε τα ηνία της "αυτοκρατορίας" του νεκρού πατέρα του και αποφάσισε να νικήσει στο πεδίο της μάχης τον έτερο αυτοκράτορα. Ο Ίνκα Ούρκον συνάντησε τον στρατό του αδερφό του, Κούσι Ίνκα, στα δυτικά και κατά τη διάρκεια της μάχης έχασε τη ζώη του. Αυτό το σημάδι ερμηνεύτηκε από τους ιερείς ως θεϊκό και έδειχνε ότι ο Κούσι Ίνκα ήταν ο εκλεκτός του Θεού Ήλιου για να βασιλέψει.
Πηγές
Β
Διώρυγα του Κέντρου (Γαλλία)
Εξωτερικοί σύνδεσμοι
Κεντρου
Γορδιανός Β΄
Ο Γορδιανός Β΄ (Marcus Antonius Gordianus Sempronianus Romanus Africanus, 192 - 12 Απριλίου 238) ήταν Ρωμαίος αυτοκράτορας για ένα μήνα, μαζί με τον πατέρα του, Γορδιανό Α', το 238, το έτος των έξι αυτοκρατόρων. Προσπαθώντας να ανατρέψει τον αυτοκράτορα Μαξιμίνο Θραξ, έχασε τη ζωή του σε μάχη έξω από την Καρχηδόνα.
Εξωτερικοί σύνδεσμοι
Κατηγορία:Ρωμαίοι Αυτοκράτορες
Φονικές μηχανές (σειρά βιβλίων)
Το Φονικές Μηχανές (Mortal Engines Quartet) (Hungry City Chronicles ) είναι  τριλογία βιβλίων από τον άγγλο συγγραφέα φαντασίας Φίλιπ Ριβ.
Στρατόπεδο συγκέντρωσης
thumb|Στρατόπεδο συγκέντρωσης Μπούχενβαλντ
Γύρω στα 1900 η Βρετανική Αυτοκρατορία δημιούργησε και έθεσε σε λειτουργία παρόμοια στρατόπεδα κατά τον πόλεμο των Μπόερς. Περισσότερα στρατόπεδα συγκέντρωσης λειτούργησαν σε πολλές χώρες στη διάρκεια του Α' Παγκόσμιου Πολέμου. Οι βιομηχανοποιημένες μέθοδοι πολέμου οδήγησαν και σε βιομηχανοποιημένες μεθόδους κράτησης σε στρατόπεδα μετά τον πόλεμο. Τα πιο γνωστά στρατόπεδα συγκέντρωσης είναι αυτά που οργάνωσαν οι Ναζί όταν ανέλαβαν την εξουσία στη Γερμανία, το 1933, και επαύξησαν κατά τη διάρκεια του Β΄ Παγκοσμίου Πολέμου, με σκοπό κυρίως την φυσική εξόντωση των Εβραίων της Ευρώπης αλλά και την κράτηση όλων των αντιτιθεμένων στο Ναζιστικό καθεστώς. Ενωρίτερα είχαν λειτουργήσει στρατόπεδα συγκέντρωσης καταναγκαστικής εργασίας στη Σοβιετική Ένωση, από το 1918. Η βάση για τη λειτουργία τέτοιων στρατοπέδων είχε τεθεί από τα τέλη του 1917 με τη δημιουργία της έννοιας του "ταξικού εχθρού". Πολίτες οδηγούνταν σε στρατόπεδα εργασίας αυθαίρετα με την κατηγορία ότι ήταν εχθροί της επανάστασης. Οι πρώτες επίσημες αποφάσεις για τη λειτουργία στρατοπέδων για την ιδεολογική επανεκπαίδευση πολιτών εκδόθηκαν το 1919. Σύμφωνα με αυτές, έξω από κάθε τοπική πρωτεύουσα θα λειτουργούσε στρατόπεδο εργασίας για τουλάχιστον 300 άτομα. Η πρώτη απόπειρα δραπέτευσης τιμωρούνταν με δεκαπλασιασμό της ποινής, και η δεύτερη απόπειρα με εκτέλεση. Η μορφή στρατοπέδων που έγινε γνωστή ως Gulag, άρχισε να εφαρμόζεται από το 1930 υπό τον έλεγχο της μυστικής αστυνομίας. Μέχρι το 1936 στα Gulag είχαν κρατηθεί περί τα 5.000.000 άτομα. Μέχρι το θάνατο του Στάλιν το 1953, ίσος ή και μεγαλύτερος αριθμός ατόμων κρατούνταν στα Gulag ετησίως.
Σλόσκιρχε (Κένιγκσμπεργκ)
Το Σλόσκιρχε ή Schloßkirche (στα γερμανικά «εκκλησία του κάστρου») ήταν Προτεσταντική εκκλησία η οποία βρισκόταν εντός του Καστρου του Κένιγκσμπεργκ στο Κένιγκσμπεργκ της Γερμανίας.
Ιστορία
Η κατασκευή του Λουθηρανικού παρεκκλησιού μαζί με το δυτικό τμήμα της νότιας πτέρυγας του κάστρου ξεκίνησε το 1584 υπό την καθοδήγηση του Βλάσιου Μπέρβαρτ της Στουτγκάρδης. Ευρισκόμενη στο δεύτερο επίπεδο του κάστρου, η μονόκλιτη εκκλησία διέθετε μία ξύλινη αίθουσα με ξύλινες καμάρες, γυψομάρμαρο, καθώς και ολλανδικής επιρροής ανάγλυφη διακόσμηση. Η μεγάλων διαστάσεων Moskowitersaal (Αίθουσα των Μοσχοβιτών) βρισκόταν στο επάνω πάτωμα. Το 1594, η εκκλησία αφιερώθηκε από τον Σεμπάστιαν Αρτόμεντες, πάστορα στον Καθεδρικό του Κένιγκσμπεργκ. Σάπια ξύλα ανακαλύφθηκαν στα υπόγεια, ωστόσο, και μετά από την περίοδο 1602-08 τα αρχικά ξύλινα θεμέλια αντικαταστάθηκαν από διπλά επενδυμένη αστρική θολοδομία με γρανιτένιες κολόνες από τους Χανς Βίσμαρ και Τιμοτέους Γιουστ, αρχιτέκτονες από το Έλμπινγκ. Μετά την ολοκλήρωση της ανακαίνισης η πλέον δίκλιτη εκκλησία διέθετε λεπτές γρανιτένιες κολόνες και έναν αστεροειδή θόλο. Τα πρώτα Καλβινιστικά κηρύγματα στην πλέον δίκλιτη εκκλησία έλαβαν χώρα το 1641.
Στις 17 Ιανουαρίου 1701, ο Εκλέκτορας Φρειδερίκος Γ΄ ίδρυσε το Τάγμα του Μαυραετού. Την επόμενη ημέρα έστεψε τον εαυτό του ως Φρειδερίκο Α΄, Βασιλιά στην Πρωσία, στην πτέρυγα Άλμπρεχτσμπραου του κάστρου, που ακολουθήθηκε από το χρίσμα του στο Σλόσκιρχε. Η εκκλησία διακοσμήθηκε με χρυσά και κόκκινα πανιά, δύο θρόνοι τοποθετήθηκαν εμπρός στην Αγία Τράπεζα, ενώ η Ελβετική Φρουρά και αξιωματούχοι της αυλής ήσαν ευπρεπώς ντυμένοι. Ο Μπένγιαμιν Ουρσίνους εκπροσώπησε τον Καλβινιστικό κλήρο, ενώ ο Μπέρνχαρντ φον Σάντεν εκπροσώπησε τους Λουθηρανούς. Σχεδόν 4.000 καλεσμένοι έδωσαν το παρόν στην τελετή της στέψης. Από την περίοδο 1705-10, ο Γιόαχιμ Λούντβιχ Σούλταϊς φον Ούνφριντ διακόσμησε την εκκλησία με στοές, βασιλικό θεωρείο, καθώς και έναν υπερυψωμένο άμβωνα.
Στις 18 Οκτωβρίου 1861, ο Γουλιέλμος Α΄ έστεψε εαυτόν βασιλέα εντός της εκκλησίας, ο πρώτος Πρώσος βασιλέας που έκανε κάτι τέτοιο στο Κένιγκσμπεργκ από την εποχή του Φρειδερίκου Α΄. Ένα εμβατήριο στέψης που γράφτηκε ειδικά από τον Τζάκομο Μέγιερμπεερ προς τιμήν της περίστασης αυτής εκτελέστηκε στην Moskowitersaal. Ο Βίλχελμ Τάουμπερτ πήρε την θέση του άρρωστου Μέγιερμπεερ στην διεύθυνση της εορταστικής συναυλίας στην Χόφκαπελε.
Ως μέρος του Κάστρου του Κένιγκσμπεργκ, το Schlosskirche καταστράφηκε από τον Βομβαρδισμό του Κένιγκσμπεργκ το 1944 και την Μάχη του Κένιγκσμπεργκ του 1945 στη διάρκεια του Β΄ Παγκοσμίου Πολέμου. Τα ερείπια της εκκλησίας αφαιρέθηκαν το 1968, όταν πλέον η πόλη ήταν γνωστή με την ονομασία Καλίνινγκραντ.
Διακόσμηση
Ο Αλεξάντερ Κράουζε σχεδίασε αναπαραστάσεις της Φίδες, της Σπες, της Caritas, καθώς και της Γιουστίτια στα διακοσμητικά τμήματα των κολόνων της εκκλησίας το 1606. Ο αστροειδής θόλος περιελάμβανε γυψομάρμαρο από τον Χανς Βίντραουχ το οποίο χρονολογείται από το 1589, ενώ το γυψομάρμαρο της οροφής ήταν από τον Ματίας Πέρτσελ την περίοδο 1706-08. Ο μπαρόκ αρχιτεκτονικής υψηλός άμβωνας της εκκλησίας, ένας από τους πρώτους στην Ανατολική Πρωσία, διακοσμήθηκε με ξύλινα γλυπτά, τα οποία είναι πιθανότερο να φιλοτεχνήθηκαν από τον Πέρτσελ το 1710. Το εκκλησιαστικό όργανο σχεδιασμένο από τον Γ. Χ. Τροστ και τον Άνταμ Γκότλομπ Κασπαρίνι το 1732. Η εκκλησία διακοσμήθηκε επίσης με τους θυρεούς του Τάγματος του Μαυραετού.
Πηγές
Κατηγορία:Μπαρόκ Κατηγορία:Κτίρια και κατασκευές στη Γερμανία Κατηγορία:Χριστιανικοί ναοί στη Γερμανία Κατηγορία:Κένιγκσμπεργκ
Cyta
Η Αρχή Τηλεπικοινωνιών Κύπρου (Α.ΤΗ.Κ.) γνωστή και ως Cyta (αγγλικά: Cyprus Telecommunications Authority) είναι Ημικρατικός Οργανισμός με σκοπό την παροχή, συντήρηση και ανάπτυξη πλήρους τηλεπικοινωνιακής υπηρεσίας.
Ιστορία
Λόγω της γεωγραφικής θέσης του νησιού, η Cyta ανέπτυξε ένα εκτεταμένο υποβρύχιο καλωδιακό δίκτυο οπτικών ινών, το οποίο συνδέει την Κύπρο με γειτονικές χώρες, όπως είναι η Ελλάδα, το Ισραήλ, η Συρία, ο Λίβανος και η Αίγυπτος και κατ’ επέκταση με τον υπόλοιπο κόσμο. Παράλληλα, ανέπτυξε υποδομή επίγειων δορυφορικών σταθμών, αναδεικνύοντας την Κύπρο σε τηλεπικοινωνιακό κόμβο της περιοχής.
Παρέχει ένα ευρύ φάσμα υπηρεσιών και διευκολύνσεων, που στοχεύουν στην ικανοποίηση των συνεχώς αυξανόμενων αναγκών των πελατών της σε εφαρμογές φωνής και δεδομένων, τόσο στη σταθερή όσο και στην κινητή επικοινωνία. Ιδιαίτερη έμφαση δίνεται στην παροχή υπηρεσιών προστιθέμενης αξίας, όπως υπηρεσιών περιεχομένου/πολυμέσων μέσα από το διαδίκτυο, που σύμφωνα με όλα τα δεδομένα θα αποτελέσουν την κυριαρχούσα επιχειρηματική δραστηριότητα της επόμενης δεκαετίας.
Η Cyta αποτελεί τον πρώτο τηλεπικοινωνιακό οργανισμό της Κύπρου που αξιολογήθηκε με βάση το μοντέλο ποιοτικής διεύθυνσης του Ευρωπαϊκού Ιδρύματος Ποιοτικής Διεύθυνσης EFQM και κατατάχθηκε στην ψηλότερη βαθμίδα των 5 αστεριών στο επίπεδο «Recognized for Excellence». Επίσης, αποτελεί τον μεγαλύτερο οργανισμό στον ευρύτερο κρατικό τομέα στην Κύπρο που εξασφάλισε πρώτος το πιστοποιητικό ISO 9001:2000.
Από τα τέλη της δεκαετίας του 1960 έως και τις αρχές της δεκαετίας του 2020 η CYTA διατηρούσε τηλεφωνικούς θαλάμους σε πάρα πολλές περιοχές της Κύπρου.
CytaVision
Η CytaVision είναι μια υπηρεσία ψηφιακής τηλεόρασης που εισήχθη από την CYTA (Αρχή Τηλεπικοινωνιών Κύπρου) το 2004. Η υπηρεσία ονομαζόταν στο παρελθόν MiVision. Βασίζεται σε μια ευρυζωνική υποδομή IPTV, όπου ο ψηφιακός ήχος και η όραση μεταφέρονται μέσω τηλεφωνικής γραμμής σε ένα Set-Top Box και στην τηλεόραση του πελάτη.
Porsche 991
Porsche 991 είναι η εσωτερική κωδική ονομασία για την έβδομη γενιά της Porsche 911. Αντικατέστησε την Porsche 997 και μπήκε στη μαζική παραγωγή τον Σεπτέμβριο του 2011, ενώ βασίστηκε σε μια εντελώς νέα πλατφόρμα από την προκάτοχό της. Η παραγωγή της 991 έληξε στις 20 Δεκεμβρίου 2019 και συνολικά κατασκευάστηκαν 233.540 αντίτυπα, αν και το μοντέλο είχε αντικατασταθεί από την Porsche 992 (η όγδοη γενιά της 911) ήδη από τον Νοέμβριο του 2018.
Εισαγωγή
thumb|left|Η επίσημη παρουσίαση της αμερικανικής εκδοχής της Porsche 991 τον Ιανουάριο του 2012.
Οι πρώτες φωτογραφίες της 991 διέρρευσαν στο Διαδίκτυο στις 18 Αυγούστου 2011, λίγο πριν από την επίσημη παρουσίαση του αυτοκινήτου, και απέδειξαν ότι η Porsche είχε κάνει ένα σαφές εξελικτικό βήμα στον σχεδιασμό, σε σύγκριση με τις προηγούμενες γενιές της 911, δηλαδή τις Porsche 997 και Porsche 996. Ωστόσο, οι πρώτες επίσημες φωτογραφίες και πληροφορίες από την Porsche δημοσιεύτηκαν στις 23 Αυγούστου 2011. Τελικώς, το μοντέλο παρουσιάστηκε στο Σαλόνι Αυτοκινήτου της Φρανκφούρτης στις 15 Σεπτεμβρίου 2011 και κυκλοφόρησε στην αγορά στις 3 Δεκεμβρίου 2011.
Βασικά στοιχεία
Η Porsche 991 βασίστηκε σε μια εντελώς νέα πλατφόρμα και ιστορικά μάλιστα αυτή η πλατφόρμα ήταν μόλις η τρίτη από την εισαγωγή της πρώτης γενιάς της Porsche 911 το 1963. Για την ιστορία, η δεύτερη χρονολογικά πλατφόρμα είχε εισαχθεί το 1997 με την νέα τότε Porsche 996. thumb|left|Ο [[Μηχανή εσωτερικής καύσης|κινητήρας μιας Porsche 911 Carrera 4 cabrio του 2013. Φαίνονται και οι 2 πίσω ανεμιστήρες για την καλύτερη ψύξη του κινητήρα.]]
Επίσης, η 991 έφερε 6-κύλινδρους επίπεδους βενζινοκινητήρες, κατά την παράδοση όλων των 911, αλλά με μεγαλύτερη επιλογή κυβισμού από τις παλαιότερες 911, καθώς και ένα έξτρα stop & start σύστημα για οικονομία καυσίμων και μείωση των εκπομπών καυσαερίων, όπως επίσης και ηλεκτρο-μηχανικό τιμόνι. Προσφέρθηκε είτε με επτατάχυτο αυτόματο κιβώτιο ταχυτήτων διπλού συμπλέκτη, γνωστό επίσημα ως Porsche Doppelkupplung (PDK), τα οποίο ήταν διαθέσιμο και στην προκάτοχο 997, είτε με ένα νέο τότε επτατάχυτο μηχανικό κιβώτιο. Σημειωτέον ότι κατά την εισαγωγή της Porsche 991, εν έτει 2011, ήταν και το πρώτο παγκοσμίως 7-τάχυτο μηχανικό κιβώτιο σε αυτοκίνητο παραγωγής. Για ευκολότερο χειρισμό, φέρει ένα εσωτερικό ελατήριο που επιτρέπει την επιλογή της 7-ης σχέσης στο χειροκίνητο κιβώτιο μόνο όταν ο οδηγός έχει βάλει προηγουμένως τον λεβιέ στη θέση της 6-ης.
Σε σύγκριση με την προκάτοχο Porsche 997, το μεταξόνιο της 991 επεκτάθηκε κατά 100 χιλιοστά, φτάνοντας στα 2,45 μέτρα, ενώ το συνολικό της μήκος αυξήθηκε κατά 70 χιλιοστά, φτάνοντας στα 4,49 μέτρα. Ένα νέο σύστημα μετάδοσης κίνησης σχεδιάστηκε έτσι ώστε οι πίσω τροχοί να μετακινηθούν πίσω κατά 76 χιλιοστά σε σχέση με τη θέση του κινητήρα, βελτιώνοντας την κατανομή του βάρους και την απόδοση σε αυτή τη γενιά της 911. Εξαιτίας της χρήσης υψηλής αντοχής χάλυβα και κραμάτων αλουμινίου, το βάρος της 991 μειώθηκε κατά 45 κιλά ως προς την προηγούμενη γενιά, και κυμαίνεται από 1.395 έως 1.470 κιλά, ανάλογα με την έκδοση.
Διακρίσεις
Η Porsche 991 κέρδισε τον τίτλο World Performance Car για το 2012, λίγο μετά το θάνατο του διάσημου σχεδιαστή αυτοκινήτων Ferdinand Alexander Porsche, εγγονού του Φέρντιναντ Πόρσε.
Εξωτερικοί σύνδεσμοι
Κατηγορία:Σπορ αυτοκίνητα Κατηγορία:Αυτοκίνητα πολυτελείας Κατηγορία:Γερμανικά αυτοκίνητα Κατηγορία:Μοντέλα Porsche
129 π.Χ.
Θάνατοι
Κατηγορία:Έτη
Πανελλήνιο πρωτάθλημα στίβου ανδρών 1936
Χρονικό των αγώνων
Υπήρξε μεγάλη συμμετοχή αθλητών από τους συλλόγους του κέντρου, οκτώ επαρχιακούς και δύο από την Κύπρο. Ίσχυσε το σύστημα βαθμολογίας 6-5-4-3-2-1 για τους έξι πρώτους νικητές κάθε αγωνίσματος και βαθμολογήθηκαν 18 σωματεία από όλη την Ελλάδα και την Κύπρο. Αστέρια των αγώνων ήταν ο Χρήστος Μάντικας και ο Στέλιος Κυριακίδης, ο οποίος κατέρριψε το πανελλήνιο ρεκόρ στα 10χλμ.
Το πρωτάθλημα μαραθωνίου διεξήχθη χωριστά, στις 7 Ιουνίου, στην παραλιακή διαδρομή Στάδιο-λεωφόρος Όλγας-λεωφόρος Συγγρού-Παλαιό Φάληρο-λεωφόρος Ποσειδώνος-Γλυφάδα-Βούλα και επιστροφή από την ίδια διαδρομή, ώστε να δροσίζονται οι αθλητές από τη θαλάσσια αύρα, κάτι που είχε ξαναγίνει το 1932. Η επιλογή της διαδρομής δέχτηκε πολλές κριτικές και δεν χρησιμοποιήθηκε ξανά. Ο αγώνας χαρακτηρίστηκε "προολυμπιακός μαραθώνιος" και δεν μέτρησε στη γενική βαθμολογία. Χωριστά έγινε και το πρωτάθλημα δεκάθλου, στις 6-7 Ιουνίου στο Στάδιο, παράλληλα με το Πανελλήνιο πρωτάθλημα στίβου γυναικών 1936.
Ειδικά έπαθλα
Εκτός από τα μετάλλια και διπλώματα που δόθηκαν στους τρεις πρώτους νικητές κάθε αγωνίσματος, απονεμήθηκαν επίσης τα εξής ειδικά έπαθλα:
Το πρωτάθλημα σκυταλοδρομιών, βάδην και πεντάθλου
Το σαββατοκύριακο, 14 και 15 Νοεμβρίου 1936 διεξήχθησαν στο Στάδιο, με ξεχωριστή βαθμολογία, τα πανελλήνια πρωταθλήματα σκυταλοδρομιών (4x100, 4x200, 4x400, 4x800, 4x1500 και βαλκανική), πεντάθλου (200μ, 1500μ, δίσκος, μήκος, ακόντιο), σφαιροβλίας, λιθοβολίας και 1500μ βάδην. Στους αγώνες δεν μετείχαν οι περισσότεροι γνωστοί πρωταθλητές. Παρόλαυτα καταρρίφθηκε ένα στοιχειωμένο πανελλήνιο ρεκόρ, από τον Βασιλόπουλο στα 1500μ βάδην, που κρατούσε 30 χρόνια, από το 1906 και το κατείχε ο Σπετσιώτης με 7.34.0.
Παραπομπές
Ανδρων Κατηγορία:Στίβος το 1936 Κατηγορία:Διοργανώσεις στίβου στην Αθήνα
ICIUM
Ο θαυματότοπος πάγου ICIUM είναι ένα χειμερινό πάρκο ψυχαγωγίας χτισμένο στο Λέβι της Φινλανδίας, από πάγο και χιόνι. Το πρώτο πάρκο άνοιξε στις 18 Δεκεμβρίου του 2010. Στο πάρκο υπάρχουν εκθέματα τόσο γλυπτών από πάγο όσο και γλυπτών από χιόνι σε μια έκταση περίπου ενός εκταρίου.
Κατασκευή
thumb|Ο Σιδηροδρομικός Σταθμός του Ελσίνκι, υπό κατασκευή το Δεκέμβριο του 2010. Το ICIUM είναι χτισμένο από Κινέζους γλύπτες πάγου από την πόλη Χαρμπίν, όπου διεξάγεται το ετήσιο Διεθνές Φεστιβάλ Γλυπτικής Χιονιού και Πάγου του Χαρμπίν, από το 1963.
Περισσότερα από 10.000 κυβικά μέτρα χιονιού χρησιμοποιήθηκαν για την κατασκευή του πρώτου ICIUM το 2010. Οι χτίστες ανέσυραν επίσης 600 κυβικά μέτρα πάγου από τον ποταμό Όουνασγιόκι για να κατασκευάσουν τα γλυπτά.
Σχηματισμοί στο ICIUM
thumb|Ναός του Ουρανού. Οι κύριες ατραξιόν της σεζόν ICIUM 2010–2011 ήταν:
Η Μασκότ του ICIUM
Ο Μινγκμίνγκ, ένα μωρό πάντα από την Bamboo Fairyland, είναι η μασκότ του ICIUM. Στην πρώτη του περιπέτεια, ο Μινγκμίνγκ προσπαθεί να σώσει το σπίτι του από έναν κακό δράκο, με τη βοήθεια του παππού ταράνδου Νίιλα, του μωρού ταράνδου Νίνα, και του Άγιου Βασίλη.
Εξωτερικοί σύνδεσμοι
Κατηγορία:Πάρκα αναψυχής Κατηγορία:Έργα γλυπτικής Κατηγορία:Χιόνι Κατηγορία:Κτίρια και κατασκευές στη Φινλανδία Κατηγορία:Αξιοθέατα στη Φινλανδία
Μάρκους Γιόνσον
Ο Μάρκους Γιόνσον (Per Markus Jonsson) (γεν. 1981) είναι διεθνής ποδοσφαιριστής από τη Σουηδία. Έχει ύψος 1,87 μ., είναι καλός στο ψηλό παιχνίδι και αγωνίζεται σε θέση δεξί μπακ και κεντρικού αμυντικού. Επίσης, είναι καλός εκτελεστής πέναλτι με ποσοστό ευστοχίας που αγγίζει το 100%. Αγωνίστηκε δέκα χρόνια στο σουηδικό πρωτάθλημα και από τον Ιανουάριο του 2010 αγωνίζεται στην Ελλάδα, στη Σούπερ Λίγκα, με τoν Πανιώνιο.
Βιογραφικό
Ο Μάρκους Γιόνσον γεννήθηκε στις 9 Μαρτίου 1981 στην πόλη Βέξγε (Växjö) στη νότια Σουηδία. Ως έφηβος έπαιξε μπάλα στην ομώνυμη τοπική ομάδα και στη συνέχεια στην Έστερς Βέξγε (Östers IF), με την οποία ξεκίνησε την επαγγελματική καριέρα του το 1999. Στην ομάδα της γενέτειράς του έμεινε ως το 2005 κάνοντας πάνω από 160 εμφανίσεις. Στο διάστημα αυτό βοήθησε την ομάδα του να κερδίσει τον τίτλο στη Β΄ κατηγορία το 2002 και την άνοδο στην Α΄ Σουηδίας. Μετά τον υποβιβασμό της το 2004 τη βοήθησε να τερματίσει 2η κερδίζοντας ξανά την άνοδο το 2005.
Στην Εθνική ομάδα
Ο Μάρκους Γιόνσον κλήθηκε για πρώτη φορά στην εθνική Σουηδίας το 2007, για τη χειμερινή τουρνέ της στη Νότια Αμερική. Το πρώτο ματς που αγωνίστηκε ήταν στις 14/1/2007 κατά της Βενεζουέλας (σκορ: 0-2), όταν μπήκε ως αλλαγή στο 80΄, ενώ έπαιξε από την αρχή σε δυο ματς επί του Εκουαδόρ, στις 18 και στις 21/1/2007 (σκορ: 1-2 και 1-1 αντίστοιχα). Τέλος αγωνίστηκε στις 24/1/2009 σε φιλικό με τις ΗΠΑ (σκορ: 2-3).
Εξωτερική πηγή
Κατηγορία:Σουηδοί ποδοσφαιριστές Κατηγορία:Ποδοσφαιριστές Πανιωνίου Κατηγορία:Αμυντικοί ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές ΣΚ Μπραν Κατηγορία:Ποδοσφαιριστές ΑΙΚ Στοκχόλμης Κατηγορία:Ποδοσφαιριστές Έστερς ΙΦ Κατηγορία:Ποδοσφαιριστές Εθνικής Σουηδίας Κατηγορία:Ξένοι ποδοσφαιριστές στην Ελλάδα Κατηγορία:Σουηδοί ποδοσφαιριστές στο εξωτερικό
Αριάδνη και ο Κυανοπώγων
Η Αριάδνη και ο Κυανοπώγων είναι όπερα σε τρεις πράξεις του Πωλ Ντυκά, σε λιμπρέτο του Μωρίς Μαίτερλινκ. Η πρώτη παράσταση έλαβε χώρα το 1907 στο Παρίσι.
Εξωτερικοί σύνδεσμοι
Κατηγορία:Όπερες στη γαλλική γλώσσα
Αστραπή (τορπιλάκατος)
Αστραπή (τορπιλάκατος)
Πρώην Γερμανικό ‘STRAHL P6194’.
Κατασκευάστηκε στην Βρετανία στα ναυπηγεία Vosper-Thornycroft, Portsmouth. Αρχική αγορά από τη Γερμανία που το χρησιμοποίησε από τις 21 Νοεμβρίου 1962 μέχρι τον Απρίλιο του 1967. Ύψωση της Ελληνικής Σημαίας στις 11 Ιανουαρίου 1967. Ενεργοποίηση στις 11 Απριλίου 1968. Παροπλίστηκε στις 20 Ιουλίου 1979.
Κατηγορία:Ελληνικές Τορπιλάκατοι
Έγκλημα στη Μαλαισία
To Έγκλημα στη Μαλαισία εκδηλώνεται με διάφορες μορφές, συμπεριλαμβανομένης των δολοφονιών, τη διακίνηση ναρκωτικών, το ξέπλυμα μαύρου χρήματος, την απάτη, τη μαύρη αγορά, και πολλά άλλα.
Η εμπορία του σεξ στη Μαλαισία είναι ένα σημαντικό πρόβλημα. Το ποσοστό εγκληματικότητας στη Μαλαισία παρουσίασε πτώση 11,9% το 2018 σε σύγκριση με το προηγούμενο έτος. Ωστόσο, η αντίληψη του κοινού για το έγκλημα δεν βελτιώθηκε.
Διακίνηση ναρκωτικών
Η διακίνηση ναρκωτικών είναι ένα πρόβλημα, με την ηρωίνη να είναι το κυρίως ναρκωτικό. Η μέγιστη ποινή για το λαθρεμπόριο ναρκωτικών που φτάνει μέχρι τη θανατική ποινή, είναι ένα μέτρο που θεσπίστηκε κατά τη δεκαετία του 1980 για την καταπολέμηση των αδικημάτων ναρκωτικών.
Έγκλημα εναντίον τουριστών
Το έγκλημα εναντίον ξένων τουριστών είναι λιγότερο συχνό στη Μαλαισία. Ωστόσο, οι κλοπές πορτοφολιών και οι διαρρήξεις είναι κοινές εγκληματικές δραστηριότητες κατά των αλλοδαπών. Άλλοι τύποι μη βίαιων εγκλημάτων περιλαμβάνουν απάτη με πιστωτικές κάρτες και κλοπές οχημάτων. Επίσης υπάρχει υψηλό ποσοστό απάτης με πιστωτικές κάρτες. Οι απάτες είναι ένα πρόβλημα στην Κουάλα Λουμπούρ που περιλαμβάνει και την αγορά χρυσών κοσμημάτων.
Διαφθορά
Η διαφθορά στη Μαλαισία υπάρχει αλλά λιγότερο συχνή από ό, τι σε πολλές άλλες χώρες της Νοτιοανατολικής Ασίας. Στον Δείκτη Αντιλήψεων Διαφθοράς του 2014 από τον Διεθνή Οργανισμό Διαφάνειας η Μαλαισία είχε βαθμολογία στην κλίμακα διαφθοράς 52 στις 100 χώρες (οι υψηλές βαθμολογίες είναι λιγότερο διεφθαρμένες). Αυτό καθιστά τη Μαλαισία τη 2η λιγότερο διεφθαρμένη χώρα στη ΝΑ Ασία, την 9η από τις 28 στο APAC και την 50η από τις 175 χώρες που αξιολογήθηκαν παγκοσμίως.
Στον Δείκτη Αντιλήψεων Διαφθοράς του 2015, η Μαλαισία είχε βαθμολογία διαφθοράς 50 στα 100. Η Μαλαισία κατατάχθηκε 54η παγκοσμίως και 2η στη ΝΑ Ασία, με τη Σιγκαπούρη (1η στη ΝΑ Ασία, 8η παγκοσμίως), την Ταϊλάνδη (3η στη ΝΑ Ασία, 76η παγκοσμίως), την Ινδονησία (4η στη ΝΑ Ασία, 88η παγκοσμίως), τις Φιλιππίνες (5η στη ΝΑ Ασία Ασία, 95η παγκοσμίως) και το Βιετνάμ (6ο στη ΝΑ Ασία, 112η παγκοσμίως)
Παραπομπές
Κατηγορία:Μαλαισία Μαλαισια
Άμμων ο γεωμέτρης
Με το όνομα Άμμων φέρεται αρχαίος Έλληνας γεωμέτρης που έζησε την εποχή της πρώτης επιδρομής των Γότθων στη Ρώμη.
Αναφέρεται ιδιαίτερα ως ανώτερος μηχανικός αρχιτέκτονας των Γότθων ο οποίος και είχε επιδοθεί στη καταμέτρηση των τειχών της πόλης. Η καταμέτρηση αυτή πρέπει να έγινε στην περίοδο 403 - 408. Τον Άμμωνα τον αναφέρει ο Ολυμπιόδωρος στους "Ιστορικούς Λόγους" του.
Σύμφωνα με τις θεωρίες του Ευκλείδη, καμία απόδειξη από υπόθεση ή θέση, δεν είναι δεκτή, χωρίς το πόρισμα να καταλήγει σε κάτι που ισχύει εξαιτίας θεωρήματος ή δεδομένων.Την στάση αυτή επιβεβαιώνει ο Άμμων με την μελέτη των χρυσών τριγώνων.
Πηγές
Κατηγορία:Αρχαίοι Έλληνες μαθηματικοί
Παγκόσμιος χάρτης του Απιανού
Ο χάρτης του Απιανού θεωρείτο για μεγάλο διάστημα ως ο αρχαιότερος χάρτης που αναφέρει το όνομα της Αμερικής, και παραχώρησε αργότερα τα πρωτεία αυτά στον παγκόσμιο χάρτη του Βάλντζέεμίλλερ.
Ιστορική αναδρομή
Ο Πέτερ Άπιαν σχεδίασε τον χάρτη αυτό το 1520 χρησιμοποιώντας κυρίως πορτογαλικές και γερμανικές πηγές και τον χάρτη του Βάλντζέεμίλλερ που σχεδιάστηκε το 1507.
Περιγραφή
Ο γνήσιος χάρτης είναι ξυλογραφία διαστάσεων 29 x 42 εκατοστών. Περιέχει τον Παλαιό και τον Νέο Κόσμο, όπως έγινε γνωστός μετά τις εξερευνήσεις και την ανακάλυψη της Αμερικής. Οι περιοχές που ανακαλύφθηκαν από τους Ισπανούς σημαδεύονται με ισπανικές σημαίες ως δείγμα της κυριαρχίας στη Δύση. Η βόρειος Αμερική επιγράφεται με το όνομα «Parias», και η νότιος Αμερική με το όνομα «AMERICA». Ο Απιανός σημειώνει ότι η νότιος Αμερική ανακαλύφθηκε το 1497.
Πηγές
Κατηγορία:Χάρτες
Κύστη ωλεκράνου
300px|thumb|Παροχέτευση Κύστης Ωλεκράνου με οπή και σωληνίσκο.Photo: Dr. Harry Gouvas 300px|thumb|Ινώδες υλικό από παροχέτευση Κύστης Ωλεκράνου. Photo: Dr. Harry Gouvas
Η Κύστη Ωλεκράνου, ή Ορογονοθυλακίτις αγκώνος, είναι σχετικώς συχνή πάθηση του αγκώνος. Η αγγλική της ονομασία είναι Olecranon Bursitis ή Elbow Bursitis. Ο ορογόνος θύλακος του Ωλεκράνου, ο οποίος φυσιολογικά βρίσκεται πίσω από το ωλέκρανο, πάνω από την κατάφυση του Τένοντα του Τρικέφαλου Βραχιονίου, είναι δυνατό να διογκωθεί λόγω συλλογής υγρού και να προβάλει κάτω από το δέρμα, με μορφή μιας κύστης που κλυδάζει λόγω του εμπεριεχομένου υγρού.
Επιδημιολογία
Η Κύστη Ωλεκράνου είναι συχνή πάθηση του αγκώνα, εμφανιζόμενη συχνότερα σε άνδρες παρά σε γυναίκες (αναλογία 5:1). Οι ηλικίες στις οποίες εμφανίζεται είναι συνήθως μεταξύ 50-70 ετών. Είναι σπάνιο να τη δούμε σε άλλες ηλικίες.
Αίτια
Η κύστη Ωλεκράνου ως διόγκωση δεν προκαλεί άλλα ενοχλήματα πλην ενίοτε του πόνου στις κινήσεις και οφείλεται συνήθως σε φλεγμονή του Θυλάκου του Ωλεκράνου από διάφορα αίτια. Μέχρι σήμερα έχουν περιγραφεί τα εξής αίτια:
Κλινική εικόνα
Η κλινική εικόνα είναι χαρακτηριστική. Στο ωλέκρανο του αγκώνα διαπιστώνεται μια κύστη με υγρό (μπαλάκι μεγέθους καρυδιού που κλυδάζει) και τοπική ερυθρότητα τοπικά. Πόνος είναι λίγος έως ανύπαρκτος. Σπάνια η φλεγμονή μπορεί να επεκταθεί σε όλη την άρθρωση του αγκώνα, οπότε έχουμε και περιορισμό των κινήσεων. Το υγρό που παρακεντείται ή παροχετεύεται έχει συνήθως ένα από τα εξής τέσσερα χρώματα:
Θεραπεία Κύστης Ωλεκράνου
Για τη θεραπεία της Κύστης Ωλεκράνου περιγράφονται οι εξής θεραπείες, οι οποίες επιλέγονται κατά την κρίση του Ορθοπεδικού χειρουργού.
Βιβλιογραφία
Κατηγορία:Μυοσκελετικές παθήσεις
130 π.Χ.
Γεγονότα
Ο Ανδρίσκος κατακτά τις Σέρρες και τη Πέλλα σκοτώνοντας τους ύπατους Κάτωνιο και Πόρκιο.
Θάνατοι
Κατώνιος και Πόρκιος Κάμος, ύπατοι των Σερρών και της Πέλλας που κάηκαν ζωντανοί από τον Ανδρίσκο.
Κουμανδαρία
Η Κουμανταρία (ή κουμανδαρία) είναι γλυκό επιδόρπιο κρασί που παράγεται στη περιοχή Κουμανδαρίας της Κύπρου, στους πρόποδες της οροσειράς Τροόδους. Έχει κατοχυρωθεί από την Ευρωπαϊκή Ένωση ως προϊόν ελεγχόμενης ονομασίας προέλευσης.
Η παραγωγή κουμανδαρίας τεκμηριώνεται στην Κύπρο από το 800 π.Χ. αλλά εντατικοποιήθηκε και συστηματοποιήθηκε με τη σημερινή της ονομασία κατά την περίοδο της Φραγκοκρατίας, όταν η περιοχή παραγωγής της ανήκε σε λατινικά μοναστικά τάγματα (La Grande Commanderie).
Παράγεται από λιαστά (ημισταφιδομένα) σταφύλια. Oίνοι, οι οποίοι παράγονται έτσι ονομάζονται στο εξωτερικό "Άχυροι Oίνοι".
Πηγές
Κατηγορία:Κυπριακό κρασί Κατηγορία:Κυπριακή κουζίνα
Βαροθερμοϋγροανεμογράφος
Ο Βαροθερμοϋγροανεμογράφος είναι ένα πολυσύνθετο αυτογραφικό, μη επίγειο όργανο, στο οποίο καταγράφονται αυτόματα και συγχρόνως, παρατηρήσεις επί της υφιστάμενης βαρομετρικής πίεσης, θερμοκρασίας, υγρασίας και ταχύτητας ανέμου. Χρησιμεύει στη μελέτη των μετεωρολογικών συνθηκών της ανώτερης ατμόσφαιρας. Το όργανο αυτό ανήκει στη κατηγορία των μετεωρολογικών οργάνων ατμόσφαιρας.
Προς αποφυγή του πολυσύνθετου πλην όμως επίσημου ονόματος αυτού του οργάνου, αντ΄ αυτού χρησιμοποιείται περισσότερο ο όρος «μετεωρογράφος», εκ του γεγονότος ότι κατά τη λειτουργία του αυτό μετεωρεί σε μετεωρολογικά αερόστατα ή βολίδες με το οποίο είναι εφοδιασμένα.
Κατηγορία:Μετεωρολογικά όργανα
Κυπριανός Σταυροβουνιώτης
Ο Ιερομόναχος Κυπριανός Σταυροβουνιώτης (1878 - 1η Φεβρουαρίου 1955), γνωστός και ως "Παπά-Κυπριανός Σταυροβουνιώτης" ήταν Ελληνοκύπριος Ορθόδοξος μοναχός που ασκήτεψε στην Κύπρο και στο Άγιο Όρος και υπήρξε ένας από τους σύγχρονους οσίους Γέροντες.
Πρώτα χρόνια
Ο κατά κόσμον Κυριάκος Χατζηγεωργαλλή γεννήθηκε στην κωμόπολη Δάλι στην Αγγλοκρατούμενη Κύπρο το 1878, κατήγετο από αγροτική οικογένεια και έτυχε σημαντικής μορφώσεως για την εποχή του, αφου απεφοίτησε από το Σχολαρχείον (δευτεροβάθμιας εκπαίδευσης, ισοδύναμο με το σημερινό Γυμνάσιο και Λύκειο) στη Λευκωσία, το οποίο ολοκλήρωσε το 1892 μέσα σε τρία μόνο χρόνια, αφού προβιβαζόταν ανάλογα με την εξαιρετική επίδοσή του.
Κατόπιν, εισήλθε ως δόκιμος στην Ιερά Μονή Σταυροβουνίου το 1905 σε ηλικία 27 ετών θέτοντας τον εαυτό του στην μοναχική υπακοή υπό τον τότε Ηγούμενο, διακριτικό Γέροντα Βαρνάβα. Μετά από κατάλληλη δοκιμασία, εκάρη Μοναχός στην Μονή λαμβάνωντας το ασκητικό όνομα Κυπριανός και ακολούθως σε κανονική ηλικία έλαβε το Μυστήριο της Ιερωσύνης και χειροτονήθηκε Ιεροδιάκονος και μετέπειτα Ιερομόναχος.
Διακόνησε για αρκετά χρόνια σε διάφορα διακονήματα, όπως του Λειτουργού, εφόσον υπηρέτησε ως Εφημέριος στο Μετόχιον της Αγίας Βαρβάρας, ως εξυπνητής, ως αγιογράφος, στους κήπους της Μονής κ.λπ. Όσον αφορά την Αγιογραφία, άφησε πλουσίαν συλλογήν έργων τα οποία ανήκουν στην Αναγεννησιακή τεχνοτροπία που τότε ακολουθείτο στο Σταυροβούνι. Όσον αφορά την γεωργία και κτηνοτροφία, δούλεψε σκληρά στα κτήματα της Μονής και υπήρξε ο βασικός διοργανωτής και ακάματος εργάτης των γεωργικών ασχολιών του Κοινοβίου.
Άσκηση στο Άγιον Όρος
Περί το 1924 ένεκα των οικονομικών δυσκολιών της Μονής ανεχώρησε μαζί με τον Μοναχό Κύριλλο για το Άγιο Όρος, όπου έμεινε αρχικά στην Ιερά Μονή Σίμωνος Πέτρας για διάστημα πέραν του ενός έτους όπου και υπηρέτησε στο διακόνημα του Εφημερίου. Εκεί είχε την ευκαιρία να μελετήσει διάφορα Πατερικά βιβλία και να συλλέξη πολύτιμον πνευματικό πλούτο. Στη συγκεκριμένη Μονή άφησε μνήμη ενάρετου Πνευματικού και φιλόπονου Μοναχού, και υπάρχουν ομολογίες όπου διάφορες υποθέσεις ευρυθμίας της εν λόγω Μονής ελάμβαναν οριστικήν έκβαση με την επέμβαση του διακριτικού Ιερομονάχου παπά-Κυπριανού.
Ακολούθως, μετέβη στην Έρημο του Αγίου Όρους και συγκεκριμένα στα ασκητικά Κατουνάκια, στην Καλύβη του Αγίου Γερασίμου και ασκήθηκε κοντά στον Νηπτικό Γέροντα Καλλίνικο τον Ησυχαστή (1853-1930) για περίπου έξι μήνες. Η μαθητεία του κοντά στον ενάρετο ασκητή Καλλίνικο υπήρξε καθόλα ωφέλιμη για τον παπά-Κυπριανό αφού μυήθηκε στην εργασία της νοεράς προσευχής και στην αυστηρή Αγιορείτικη παράδοση.
Κατοπινό Έργο
Επιστρέφωντας ακολούθως στην Κύπρο το 1926 και πάλι στην Ιερά Μονή Σταυροβουνίου υπηρέτησε ως ο Πνευματικός της Μονής καθώς επίσης και πλήθους κόσμου όπως και ο ακούραστος εργάτης και συντονιστής των γεωργικών ασχολιών της Μονής. Δούλεψε στα κτήματα της Μονής μέχρι το 1944, ήδη διαβιών το 66ο έτος της ηλικίας του. Υπήρξε αυστηρότατος ασκητής, φλογερός αγωνιστής, εργάτης της νοεράς προσευχής και άκρως νηστευτής αφού γι' αυτόν αρτύσιμο φαγητό καθόλη τη διάρκεια του έτους ήταν μόνο το λαδερό. Σε όλη του την ασκητική ζωή είχε ως πρόγραμμα να κοιμάται μόνο τέσσερις ώρες την ημέρα, τις άλλες να εργάζεται πνευματικά. Άφησε μνήμη κατανυκτικού λειτουργού εφόσον τελούσε την Θεία Λειτουργία με πένθιμο ύφος και με κλειστούς οφθαλμούς.
Πέραν της αυστηρής ασκήσεώς του, στήριξε και τον γυναικείο μοναχισμό της Κύπρου (π.χ. Ιερές Μονές Καλογραίων Αγίου Αντωνίου Δερύνειας, Αγίου Γεωργίου Αλαμάνου και Μεταμορφώσεως του Σωτήρος στο Καϊμακλί) τον οποίο υπηρέτησε και ως Πνευματικός πατήρ, αλλά υπήρξε και παρηγορητής-εξομολόγος του ταλαίπωρου κόσμου όλης της Κύπρου. Υπήρξε ομολογουμένως πνευματικός πατήρ και καθοδηγητής πολλών λαϊκών και κληρικών στον κόσμο (π.χ. Γέρο Παναής και Βασίλης Χατζηιωνάς από την Λύση   και Γέροντας Γαβριήλ, Ηγούμενος Μονής Αποστόλου Βαρνάβα ). Η αγαθή και ενάρετη βιοτή του στάθηκε παράδειγμα και στήριξε πολλούς στον πνευματικό αγώνα και φαίνεται ότι ενέπνευσε και άλλους να ενταχθούν στο αγγελικό τάγμα. Άφησε φήμη εξαίρετου και διορατικού Πνευματικού στην Κύπρο. Σημειωτέον δε ότι υπήρξε και Πνευματικός του Αρχιεπισκόπου Κύπρου Λεοντίου. Κοντά στον παπά-Κυπριανό μαθήτεψε ως υποτακτικός και ο μετέπειτα Ηγούμενος της Μονής Γέροντας Γερμανός.
Εξωτερικοί συνδέσμοι
Κατηγορία:Αγιορείτες Κατηγορία:Κύπριοι μοναχοί
Πρόεδρος της Βουλής των Αντιπροσώπων της Κύπρου
Ο Πρόεδρος της Βουλής των Αντιπροσώπων εκλέγεται από τη Βουλή των Αντιπροσώπων (Κύπρος) και διευθύνει τις εργασίες του Σώματος.
Εκλογή
Σύμφωνα με το σύνταγμα της Κυπριακής Δημοκρατίας, ο Πρόεδρος της Βουλής των Αντιπροσώπων είναι Ελληνοκύπριος και εκλέγεται από τους εκλεγμένους βουλευτές της ελληνικής κοινότητας (56 βουλευτές). Το σύνταγμα ορίζει και εκλογή Αντιπροέδρου της Βουλής των Αντιπροσώπων, ο οποίος είναι Τουρκοκύπριος και εκλέγεται από τους εκλεγμένους βουλευτές της τουρκικής κοινότητας (24 βουλευτές). Ωστόσο, μετά τις διακοινοτικές ταραχές που σημειώθηκαν το Δεκέμβριο του 1963, η θέση του Τουρκοκύπριου Αντιπροέδρου παραμένει κενή.
Η εκλογή Προέδρου της Βουλής πραγματοποιείται στην πρώτη συνεδρία της εκλεγμένης Βουλής. Το ίδιο ισχύει και για τον Αντιπρόεδρο, με τις δύο ψηφοφορίες να διεξάγονται χωριστά.
Σε περίπτωση που κενωθεί η θέση του προέδρου (ή του αντιπροέδρου), ενεργείται νέα εκλογή το συντομότερο δυνατό και αν κριθεί ανάγκη ακόμη και σε έκτακτη σύνοδο.
Διαδικασία εκλογής
Σε περίπτωση που και στην τρίτη ψηφοφορία υπάρξει ισοψηφία, τότε η συνεδρία διακόπτεται και τα κόμματα διαβουλεύονται μεταξύ τους μέχρι να καταλήξουν σε λύση.
Απουσία προέδρου
Όταν ο Πρόεδρος της Βουλής απουσιάζει προσωρινά ή εκκρεμεί η πλήρωση της κενωθεί σας θέσης, τα καθήκοντα του Προέδρου ασκούνται από τον μεγαλύτερο σε ηλικία βουλευτής της ελληνοκυπριακή κοινότητας, εκτός και αν οι βουλευτές της κοινότητας αυτής αποφασίσουν διαφορετικά. Συνταγματικά, το ίδιο ισχύει και για τον αντιπρόεδρο και τους βουλευτές της τουρκοκυπριακής κοινότητας.
Αρμοδιότητες
Σύμφωνα με το Σύνταγμα, ο Πρόεδρος της Βουλής των Αντιπροσώπων :
1) Ασκεί τις αρμοδιότητες τις οποίες του αναγνωρίζουν το Σύνταγμα, ο Κανονισμός και οι Νόμοι.
2) Ο Πρόεδρος της Βουλής: